Diari Oficial de la Generalitat Valenciana


Sumari del DOGV 4229, del 16-04-2002 (2002/3595)

Informació pública de l'alternativa tècnica de programa d'actuació integrada de la unitat d'execució urbanització La Font de Sant Joan d'Alacant.
-------------------------------------------------------------------------------------------------------------------------------------------------

### Dades del document

Número de DOGV
:   4229

Data del DOGV
:   16-04-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/3595


Organisme emissor
:   Ajuntament de Sant Joan d'Alacant

Tipus de document
:   Anunci

Informació pública de l'alternativa tècnica de programa d'actuació integrada de la unitat d'execució urbanització La Font de Sant Joan d'Alacant. [2002/S3595]
  
Mitjançant aquest edicte es fa públic que l'alcalde Francisco de Paula Seva i per delegació el regidor delegat d'Urbanisme, Manuel Giménez Albero, amb data 2 d'abril de 2002, va dictar la resolució següent:
  
«Per resolució de 14 de febrer de 2002, es va resoldre sotmetre a informació pública l'alternativa tècnica de programa per al desenvolupament de la unitat d'execució presentada per Faver Viam, SA., per als sòls delimitats en el vigent Pla General d'Ordenació com a sòl urbà en el paratge denominat La Font.
  
Iniciades les actuacions per a donar compliment al que estableix l'article 46.3 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (DOGV núm. 2.394, de 24.11.1994, correcció d'errors el 30.12.1994 i 17.01.1995.), es constata que la publicació de l'edicte en el Diari Oficial de la Generalitat Valenciana es produeix en data 11 de març de 2001, quan, pel nombre de comunicacions a practicar als titulars cadastrals no ha pogut ser realitzada en la seua totalitat amb caràcter previ a l'esmentada publicació.
  
Vist que la legislació vigent s'inspira, a més a més de en els principis de seguretat i publicitat, en els de foment de la participació i col·laboració dels afectats, i que és imprescindible garantir el correcte accés a l'exercici dels drets i facultats establits per la llei en el procediment, eliminant les confusions que pel que fa als terminis en el seu exercici pogueren crear-se, caldria una nova publicació de l'edicte d'informació pública que marque el termini d'exercici de drets per als interessats, i esmenar el possible defecte apuntat.
  
No obstant això, i en defensa de la puritat del règim concursal s'ha d'estimar com a vàlida a aquests efectes l'exposició pública des de l'edicte de publicació, i evitar la seua duplicitat, i en especial la possibilitat d'obrir un nou període de pròrroga.
  
En conclusió s'estima que la publicació d'un nou edicte d'exposició pública per 20 dies improrrogables armonitza els interessos públics i privats, i dóna complit tràmit al que estableix l'article 46.3 de la Llei Reguladora de l'Activitat Urbanística.
  
D'acord amb l'argumentació exposada, resolc:
  
1. 1 Ampliar la informació pública per termini improrrogable de 20 dies de l'alternativa tècnica de programa per al desenvolupament de la unitat d'execució presentada per José Muñoz Domínguez, en qualitat d'apoderat de la mercantil Faver Viam, SA, amb codi d'identificació fiscal número A-53056156, per als sòls delimitats en el vigent Pla General d'Ordenació com a sòl urbà en el paratge denominat La Font, i comprensiva dels documents següents:
  
- Memòria juridicotècnica.
  
- Pla de reforma interior amb expedient d'homologació declarativa.
  
- Avantprojecte d'urbanització
  
- Avantprojecte d'execució de via de servei en CN-332 km 117 i condicionament de nus d'accés a la urbanització La Font.
  
2. 2 La informació pública s'anunciarà mitjançant edicte publicat en un diari d'informació general editat a la Comunitat Valenciana i en el Diari Oficial de la Generalitat Valenciana, i es comunica de la possibilitat de formular al·legacions, proposicions juridicoeconòmiques en competència i alternatives tècniques.
  
Es podran presentar alternatives tècniques i al·legacions durant 20 dies comptadors des de la publicació de l'edicte en el Diari Oficial de la Generalitat Valenciana. Les proposicions juridicoeconòmiques es presentaran durant els cinc dies següents al venciment del termini anterior.
  
Contra aquesta resolució, no s'hi pot interposar cap recurs administratiu ni jurisdiccional, al constituir un acte de tràmit que no decideix directament ni indirectament el fons de l'assumpte, no determina la impossibilitat de continuar el procediment i no produeixen indefensió o perjudici irreparable a drets i interesses legítims.»